NaiveNeuron/SloPal huggingface dataset:
Mihál, Jozef, poslanec NR SR (2017-05-19):
Ďakujem pekne. Vážený pán predsedajúci, vážené panie poslankyne, páni poslanci, vážení prítomní, v súlade s § 73 zákona o rokovacom poriadku som bol určený predsedníčkou Výboru Národnej rady pre sociálne veci za spravodajcu k návrhu zákona, ktorý je uvedený pod tlačou 543. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 559 z 24. apríla 2017 navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Prosím, pán predsedajúci, otvorte všeobecnú rozpravu, do ktorej sa hlásim ako prvý.
Jurinová, Erika, podpredsedníčka NR SR (2015-04-21):
Pán poslanec Kuffa.
Pellegrini, Peter, predseda NR SR (2015-11-18):
Pán poslanec, neprináleží vám pozývať na rokovanie výboru, nie ste ani predseda výboru a zasa, opäť ste porušili rokovací poriadok a poprosím, aby ste nekomentovali účasť, neúčasť. Budeme pokračovať o 11.23 hod. vystúpením, v prerušenom vystúpení pána poslanca Švejnu. (Krátka prestávka.) (Po prestávke.)
Cicoň, Antonín, poslanec NR SR (2012-10-17):
Pán predseda, pristúpime k hlasovaniu o pozmeňujúcich návrhoch pani poslankyne Žitňanskej, ktoré predniesla v rozprave. O každom pozmeňujúcom návrhu samostatne. Pán predseda, dajte, prosím, hlasovať o pozmeňujúcom návrhu pani poslankyne Žitňanskej č. 1.
V. Veteška, podpredseda NR SR: (2006-01-31):
Pani navrhovateľka, želáte si vystúpiť k rozprave? Nie. Pán spravodajca, chcete vystúpiť k rozprave? Nie. Prerušujem rokovanie o tomto bode programu. Panie poslankyne, páni poslanci, vrátime sa teraz k odloženým bodom programu, ktoré mal predniesť pán minister Malchárek. Budeme teda pokračovať prvým čítaním o vládnom návrhu zákona o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov (tlač 1436). Návrh na jeho pridelenie na prerokovanie výborom máte v rozhodnutí č. 1472. Teraz prosím podpredsedu vlády a ministra hospodárstva Slovenskej republiky pána Malchárka, aby vládny návrh zákona uviedol. Nech sa páči, pán minister. J. Malchárek, podpredseda vlády a minister hospodárstva SR: Pekne ďakujem za slovo. Vážený pán predsedajúci, vážené dámy, vážení páni, terajšia právna úprava financovania vyraďovania jadrových zariadení a nakladania s vyhoretým jadrovým palivom a rádioaktívnymi odpadmi, a to zákon Národnej rady Slovenskej republiky č.  254/1994 Z. z. o Štátnom fonde likvidácie jadrovoenergetických zariadení a nakladania s vyhoretým jadrovým palivom a rádioaktívnymi odpadmi v znení neskorších predpisov, je po desiatich rokoch svojej účinnosti prekonaná a je potrebné ju nahradiť novým zákonom. Navrhuje sa zriadiť Národný jadrový fond ako štátny účelový fond. Kľúčové sú v návrhu zákona tie ustanovenia, ktoré upravujú tvorbu zdrojov jadrového fondu a poskytovanie prostriedkov jadrového fondu. Výrazná zmena oproti súčasnému stavu je v § 11 návrhu zákona, ktorá zakotvuje právny nárok na prostriedky z jadrového fondu, ak žiadateľ predloží zákonom stanovené náležitosti a jeho žiadosť bude v súlade s vládou schválenou stratégiou záverečnej časti jadrovej energetiky. Vážené dámy, vážení páni, ďakujem vám za pozornosť a za to úvodné slovo k prvému čítaniu a prosím o podporu tohto zákona.
Hreha, Štefan, poslanec NR SR (2013-09-10):
Vážená pani predsedajúca, dovoľte, aby som predniesol správu Výboru Národnej rady Slovenskej republiky pre financie a rozpočet o výsledku prerokovania Správy o stave a vývoji finančného trhu za rok 2012. Správu o stave a vývoji finančného trhu za rok 2012 pridelil predseda Národnej rady Slovenskej republiky svojím rozhodnutím č. 573 zo dňa 25. júna 2013 na prerokovanie Výboru Národnej rady Slovenskej republiky pre financie a rozpočet do 30. augusta 2013. Ako gestorský výbor určil Výbor Národnej rady Slovenskej republiky pre financie a rozpočet. Výbor prerokoval správu a prijal k nej uznesenie č. 197 zo dňa 27. augusta 2013. Uvedený výbor predloženú správu zároveň zobral na vedomie a odporučil Národnej rade správu zobrať na vedomie. Zo strany výboru ani poslancov neboli predložené žiadne stanoviská alebo pripomienky. Gestorský výbor schválil uvedenú správu uznesením č. 202 zo dňa 2. septembra 2013. Určil ma za spravodajcu výboru. Výbor zároveň odporučil Národnej rade Slovenskej republiky podľa § 26 ods. 1 zákona Národnej rady o rokovacom poriadku vysloviť súhlas, aby guvernér Národnej banky Slovenska Jozef Makúch správu uviedol a mohol vystúpiť v rozprave na schôdzi Národnej rady Slovenskej republiky. Návrh uznesenia Národnej rady je prílohou tejto správy. Pani predsedajúca, skončil som. Otvorte, prosím, rozpravu.
Kuffa, Štefan, poslanec NR SR (2012-09-26):
Ďakujem za slovo. Vážená pani predsedajúca, milí kolegovia, návrh zákona naozaj je veľmi dobrý, tak ako to kolega predrečník tu spomínal, ale aj teda ďalší predrečníci, naozaj podporuje aj silné väzby v rodinách cez voľnočasové chvíle. V tejto súvislosti napadla ma však jedna vec, ako to bolo spomenuté, že síce patríme v rámci Európskej únii ku krajinám, ktoré majú najviac štátnych sviatkov, ale na druhej strane nemôžeme povedať, že by sme mali toľko voľna a toľko času, ktorý by sme strávili s vlastnou rodinou, pretože na druhej strane sú zamestnávatelia, ktorí nútia zamestnancov pracovať aj v nedeľu. Nehovorím o nevyhnutných prácach, akými sú možno práce lekárov, na železnici, v doprave osôb, v zdravotníctve, železiarňach a nepretržitých prevádzkach. Ale sú tu prevádzky také, ktoré by tu nemuseli byť. Je naozaj vhodné, aby sme vytvárali aj podmienky na trávenie voľného času najviac v rodinách, o chvíľu aby to nevyzeralo tak, že najbližší ľudia, otec, matka a deti, budú si vo vlastnej rodine cudzími. Ďakujem pekne.
Laššáková, Jana, podpredsedníčka NR SR (2015-06-17):
Ale, pán poslanec, je už v rokovacej sále pokoj, sú pripravení vás počúvať, takže nech sa páči, máte slovo.
Jurinová, Erika, podpredsedníčka NR SR (2013-03-19):
Ďalší písomne prihlásený do rozpravy je pán poslanec Mikuláš Huba.
Osuský, Peter, poslanec NR SR (2015-06-26):
Vážená snemovňa, ďakujem pekne za slovo, pani predsedajúca. Nebudem už hovoriť takmer nič, len toľko, že chcem poďakovať Monike Gibalovej za to, že podčiarkla presne to, čo som aj ja celým týmto mienil. Je to drobný akt uznania ľuďom, ktorí si zasluhujú oveľa viac a oveľa väčší kus našej úcty. Tí, ktorí často na rozdiel od biologických rodičov ten kríž preberajú dobrovoľne z vlastnej čistej vôle. Naša spoločnosť a my ostatní, dá Boh, že sa staráme o svoje biologické deti, by sme mali pred týmito ľuďmi sňať klobúk. Ďakujem Monike Gibalovej za slová uznania týmto ľuďom a ja sa k nim pridávam. Ďakujem.
M. Číž, podpredseda NR SR: (2006-10-17):
Teraz dávam slovo spravodajcovi, ktorého určil navrhnutý gestorský výbor, výbor pre hospodársku politiku, pánovi poslancovi Pavlisovi.
Bugár, Béla, podpredseda NR SR (2011-07-12):
Prezentujme sa a hlasujme o návrhu pani poslankyne Blahovej. (Hlasovanie.) Prítomných 142 poslancov, za 78, proti 59, 5 sa zdržali hlasovania. Konštatujem, že návrh bol schválený.
Mikuš, Jozef, poslanec NR SR (2010-12-02):
Schváliť.
Hrušovský, Pavol, podpredseda NR SR (2010-10-13):
Ďakujem pánovi ministrovi za uvedenie návrhu. Teraz poprosím pána poslanca Marcinčina, ktorého poveril gestorský výbor, pre financie, rozpočet a menu, aby Národnú radu informoval o stanovisku k predloženému návrhu vlády. Pán poslanec, nech sa páči.
T. Rosová, poslankyňa: (2007-09-14):
Ale ešte aj k vystúpeniu pani poslankyne Nachtmannovej. Jednak ten legislatívny zámer, o ktorý sa opierate a ktorý obhajujete, je filozoficky dosť odlišný od toho, akým spôsobom ste včera komentovali predložený návrh zákona, tak ako už povedal pán poslanec Devínsky, vy ste aj na moje prekvapenie – a milé prekvapenie – naozaj išli po vecnej stránke, po odbornej a technickolegislatívnej stránke tohto zákona, ale zdá sa, že s tou filozofiou sa stotožniť viete. Tým pádom ale nie je celkom dobre možné obhajovať aj legislatívny zámer, nie preto, že by jeho filozofia bola v priamom rozpore, ale preto, že ten legislatívny zámer žiadnu jednotnú filozofiu nemá. A to je v dôsledku toho, čo ste sama spomínali, že sa na jeho príprave podieľalo veľa subjektov. Je to chvályhodné, samozrejme, treba vypočuť všetky názory, ale neexistoval zjavne subjekt, ktorý by tie názory zladil, ktorý by to vyselektoval. Takže ten výsledok je taký, ako keď sme sa kedysi v detstve hrávali takú hru, že niekto napísal vetu, zakryl ju na papieriku, nechal len jej posledné slovo, ďalší dopísal inú vetu a pokračovalo to tak až do konca, z čoho vznikol veľmi vždy zaujímavý dadaistický text, ale bez toho, že by mal nejakú jednotnú myšlienku. Takýmto spôsobom mám pocit, že sa postupovalo podobne aj pri tomto legislatívnom zámere, kde naozaj každá časť je odlišná a nesúvisí s ostatnými časťami alebo dokonca im aj protirečí. Ďakujem pekne. (Potlesk.)
Danko, Andrej, predseda NR SR (2016-05-18):
Ďakujem. S reakciou na faktické poznámky pán poslanec Jozef Viskupič.
Glváč, Martin, podpredseda NR SR (2018-05-10):
Ďakujem a poprosím znova Tibora Jančulu z hospodárskeho výboru, aby informoval o rokovaní výborov.
Pleštinská, Zita, poslankyňa NR SR (2020-12-02):
Ďakujem, pán predsedajúci. Pán poslanec Kamenický, veľmi pozorne som si vypočula váš príspevok k rozpočtu. Som presvedčená, že si úplne uvedomujete, že tu máme koronakrízu, ktorej sa nikto neteší, ale je to realita nielen na Slovensku, ale na celom svete. Výrazné prehĺbenie deficitu má na svedomí koronakríza a ňou spôsobená ekonomická recesia, preto rast deficitu verejných financií nie je prekvapením. Otázkou zostáva, ako dlho potrvá, aké následky kríza zanechá na našom štátnom rozpočte. Závisieť bude aj od toho, kedy bude pandémia zažehnaná a ekonomika sa bude môcť rozbehnúť naplno. Zadlženie sa nachádza nad maastrichtskou hranicou, dlh by sa tak vyšplhal na 65 % hrubého domáceho produktu, ale Slovensko má možnosť využiť výnimku z Bruselu, ktorá uvoľňuje pravidlá na konsolidáciu verejných financií. Cieľom je neohroziť hospodárske oživenie. Dnes nami diskutovaný zákon roka je rozpočtom pravdy, záchrany a zodpovednosti. Ide o rozumnú rovnováhu medzi aktuálnou potrebou zdrojov a budúcim skrotením výdavkov. Rozpočet je odborníkmi hodnotený ako jeden z najlepších rozpočtov. Z tohto dôvodu tento rozpočet podporím. Ďakujem pekne.
Chren, Martin, poslanec NR SR (2014-03-25):
Ďakujem veľmi pekne, pán predseda. Podávam procedurálny návrh podľa § 37 ods. 3, kedy sa na návrh poslanca o jednotlivých častiach pozmeňujúceho a doplňujúceho návrhu môže hlasovať oddelene, aby sme vyčlenili na osobitné hlasovanie bod 67. (Prerušenie vystúpenia predsedajúcim.)
Balódi, Ladislav, poslanec NR SR (2019-06-21):
Vážená pani predsedajúca, vážené panie poslankyne, vážení páni poslanci, vrcholoví športovci v priebehu svojej športovej kariéry vynakladajú mimoriadne úsilie pre dosiahnutie športových úspechov, pričom dosiahnutie významného športového úspechu na olympijských hrách je mimoriadne cenené nielen odbornou verejnosťou. Takýto športový úspech vedie k pozitívnej propagácii štátu, ktorý je reprezentovaný úspešným športovcom v celosvetovom meradle. Každý štát však pre dosiahnutie takýchto úspechov musí vytvárať adekvátne podmienky. V právnom poriadku Slovenskej republiky nie je upravený nárok fyzických osôb, ktoré reprezentujú, respektíve v minulosti reprezentovali Slovenskú republiku v športovej oblasti, na príspevok za zásluhy pre Slovenskú republiku v tejto oblasti. Takáto právna úprava je však bežnou súčasťou právneho poriadku okolitých štátov, napríklad Maďarska, Poľskej republiky, Ruskej federácie, Rumunska, Ukrajiny a ďalších. Účelom navrhovaného zákona je odmeniť mimoriadne výkony športovcov, ktorí sa významnou mierou zaslúžili mimoriadnymi športovými úspechmi na významných medzinárodných športových podujatiach o propagáciu a dobré meno Slovenskej republiky v zahraničí. Navrhovaná právna úprava zároveň do budúcna motivuje ďalších športových reprezentantov Slovenskej republiky v snahe dosiahnuť mimoriadne športové výsledky, na základe ktorých by im vznikol nárok na príspevok za zásluhy v športovej oblasti. Navrhovaná úprava by tak mohla prispieť aj k masovejšiemu rozšíreniu športu u mládeže.
Laššáková, Jana, podpredsedníčka NR SR (2013-03-25):
Pán poslanec!
Galko, Ľubomír, poslanec NR SR (2015-04-16):
Ďakujem pekne. Pán poslanec Petrák, áno, je pravda, Váhostav a osobný priateľ Roberta Fica pán Široký staval za Dzurindu, za Fica, za Radičovú, potom znovu za Fica, ale len vy smeráci ste im dovolili a podporovali ich v podvodoch takých rozmerov, že stovky živnostníkov a ich rodiny dnes nemajú z čoho žiť a mnohých rodinách sa dejú ľudské tragédie a v mnohých rodinách vinou vás, vašej strany SMER, vinou vášho predsedu strany Roberta Fica a vinou jeho osobného priateľa Širokého si dnes ľudia siahajú na život. Pán kolega Petrák, vy rozprávate, že Ivan Mikloš vyhodil nejakých úradníkov, že štyri roky kolaborovali so SMER-om. Sa nedajme vysmiať. Jedným z akcionárov SMER-u je pán Široký a choďte sa pozrieť na ministerstvo obrany, čo tam vyvádza váš druhý akcionár pán Glváč. On vyhádzal z pozícii ľudí, ktorí dvadsať rokov verne slúžili Slovenskej republike – aj civilov, aj vojakov, aj v zahraničí, aj na území Slovenska. Takto ste sa im vy smeráci odvďačili. A nielen to, vy im podhadzujete falošné dokumenty, podhadzujete im falošné SD-karty, falošne ich obviňujete, perzekvujete ich, vláčite ich po súdoch, až tie súdy ich potom musia oslobodzovať. Ľudí, čo roky rokúce verne pracovali pre našu vlasť, pán kolega. A na ich miesta ste nastrkali vagabundov a lotrov, ktorí sú podozriví z ťažkých zločinov, tunelovania, ľudí, ktorí boli členmi mečiarovských kománd, ktoré boli vysielané do zahraničia a mali za úlohu likvidovať svedkov. Takýchto ľudí vy dosadzujete na ich miesta. A dnes idete odstreliť ešte aj ďalšieho politika opozície, ktorý vám šliapol na otlak. Že vás hanba nefackuje sa tam postaviť za ten pult! Dobrú chuť vám, pán kolega, neprajem.
Laurenčík, Milan, podpredseda NR SR (2020-09-29):
Pán poslanec Miloš Svrček.
Podmanický, Ján, poslanec NR SR (2018-06-19):
Ďakujem za slovo. Vážený pán podpredseda, chcem požiadať v mene troch poslaneckých klubov, SMER, Slovenská národná strana, MOST – HÍD, o presunutie hlasovania o tlači 1015, je to návrh skupiny poslancov na vydanie ústavného zákona, ktorým sa mení a dopĺňa Ústava Slovenskej republiky, na ďalšiu schôdzu Národnej rady. Svoj návrh zdôvodňujem snahou o vytvorenie ešte časového priestoru na rokovanie o tejto právnej norme.
Danko, Andrej, podpredseda NR SR (2024-04-30):
Pani poslankyňa Mesterová s faktickou.
M. Fronc, minister školstva SR: (2005-05-13):
A čo sa týka odporu k tomuto návrhu zákona. Viete, možno budete aj vedieť lepšie ako ja, že všade ak sa takýto návrh zákona presadzuje, tak býva odpor. Celkom je prirodzené, ja to vnímam, že tí ľudia, samozrejme, sa takýmto veciam bránia, ale je potrebné ich urobiť. A možno viete, že keď sa napr. prijímal takýto návrh zákona v susednom Rakúsku, že tam, sa dá povedať, milión bolo štrajkujúcich študentov. A jednoducho, tam, je pravdou, vláda stála pevne za presadenie tohto návrhu zákona, pretože si uvedomila potrebu takéhoto zákona. A je to, samozrejme, o niečom, o čom ja už hovorím, keď ste tam spomínali, že bolo treba o tom hovoriť prv. Ja si myslím, že už päť rokov o tomto hovorím. A zobral som si to na svoje plecia vôbec nie ako populárnu úlohu. Ale jednoducho sú veci, ktoré podľa môjho presvedčenia treba urobiť. A v tom prípade, ak sa neurobili pred tým, tak to padá na toho ministra, ktorý v tej chvíli je vo svojej funkcii.
Bugár, Béla, podpredseda NR SR (2018-09-19):
Na vystúpenie pána poslanca s faktickými poznámkami piati. Pán poslanec Kotleba.
P. Hrušovský, predseda NR SR: (2004-02-05):
Pán poslanec Madej, máte procedurálny návrh? Nech sa páči.
A. Belousovová, podpredsedníčka NR SR: (2008-12-03):
Takže teraz pristúpime k nasledujúcemu bodu programu, ktorým je návrh na použitie majetku Fondu národného majetku Slovenskej republiky v roku 2009 podľa § 28 ods. 3 písm. b) zákona č. 92/1991 Zb. o podmienkach prevodu majetku štátu na iné osoby v znení  neskorších predpisov . Návrh ste dostali ako tlač 821 a spoločnú správu výborov máte ako tlač 821a. Prosím pána prezidenta Fondu národného majetku pána Petra Šimka, aby návrh uviedol. Nech sa páči, pán prezident, máte slovo.
Blanár, Juraj, podpredseda NR SR (2021-09-30):
Dve faktické poznámky na vaše vystúpenie. (Potlesk.) Pán poslanec Miroslav Suja, ako prvý.
Blaha, Ľuboš, podpredseda NR SR (2023-12-14):
Pani ministerka, môžte reagovať, nech sa páči. (Povedané so smiechom.)
Horváthová, Eva, poslankyňa NR SR (2013-07-01):
Ďakujem pekne za slovo. Ja by som chcela povedať niekoľko vecí k tejto téme. Ja som sa, myslím, zdržala hlasovania pri tom hlasovaní, keď sa výmenné lístky zaviedli. A povedala som svoje výhrady podobné, aké máte vy, že v súčasnej dobe, tak ako je to nastavené, dá sa istým spôsobom povedať, že by to bola šikana pacienta. A dala som si tú námahu a skontaktovala som sa aj s hlavnou odborníčkou pre všeobecné lekárstvo, ktorá rozbieha nový vzdelávací program pre všeobecných lekárov. Veľmi sa mi tá idea páči. Má to hlavu, pätu. Má to dobre premyslené. Postupne to implementuje do praxe. A pýtala som sa jej aj na názor na výmenné lístky. A v podstate potvrdila taký môj pocit, aj vy ste to sám vyjadrili, že nejaký systém a nejaký poriadok v tom zdravotníctve by mal byť, hej, samozrejme, ten všeobecný lekár musí mať isté právomoci a isté možnosti vyšetrovania, aby si toho pacienta ozaj manažoval a nerobil len takého pisára, ktorý mu bude vypisovať lístok. Teraz už zo zákona presne musí mať určené, čo tam bude. Čiže o to viac sa to ešte predĺži. A hlavne je to vlastne taký prvý krok, majú pripravené ďalšie kroky v postupnosti, ktoré podporuje aj ministerstvo. A pevne verím, že po zavedení týchto výmenných lístkov prídu ďalšie kroky, vrátane vzdelávania mladých lekárov, ktoré budú podporovať ideu transformácie toho všeobecného lekára ozaj na manažéra a toho lekára, ktorý vie veľmi veľa vecí vyriešiť aj sám. Čiže čakala by som možno od vás trošku viacej takej fantázie, je zjavné, že to neprejde, keďže si to zaviedol SMER a tie výmenné lístky chce, možno nejakým spôsobom dať alternatívny návrh k tomu, nie ísť zasa teraz naspäť, tým, že ich teraz zrušíme, aby bol pokoj, a teda aby všetci pacienti boli spokojní. Možno potom v ďalších faktických poznámkach ešte zareagujem. Tam totižto oveľa sú komplexnejšie tie problémy. Často sa zneužíva špecializovaná starostlivosť samotnými špecialistami, ktorí každého pacienta, ktorý je dispenzarizovaný, berú ako nového pacienta, majú vyššie platby za toho pacienta.
A. Belousovová, podpredsedníčka NR SR: (2008-05-14):
Pán poslanec Novotný, chcete reagovať na faktické poznámky? Nie. Ďakujem. (Hlasy v sále.) Vy ste chceli, pani poslankyňa, vystúpiť v rámci rozpravy? Čiže žiadate o slovo v rámci rozpravy? (Odpoveď z pléna.) Áno, pardon. Takže o slovo ešte požiadala pani poslankyňa Sabolová ako spravodajkyňa. Nech sa páči, máte slovo.
B. Bugár, podpredseda NR SR: (2002-05-22):
Teraz budeme rokovať v druhom čítaní o vládnom návrhu zákona o ozbrojených silách Slovenskej republiky. Vládny návrh zákona ste dostali pred prvým čítaním ako tlač 1313 a spoločnú správu výborov schválenú gestorským výborom máte v tlači 1313a. Vládny návrh zákona odôvodní pán minister obrany Slovenskej republiky Jozef Stank. Nech sa páči, máte slovo. J. Stank, minister obrany SR: Vážený pán predsedajúci, vážené pani poslankyne, páni poslanci. V nadväznosti na ústavný zákon číslo 227 o bezpečnosti štátu v čase vojny, vojnového stavu, výnimočného stavu a núdzového stavu bol vypracovaný a vládou schválený návrh zákona o ozbrojených silách Slovenskej republiky, ktorého cieľom je vytvoriť novú a komplexnú právnu úpravu ozbrojených síl. Návrh zákona upravuje zloženie, úlohy a použitie ozbrojených síl, režim velenia ozbrojeným silám a riadenia ozbrojených síl jednotlivými orgánmi v súlade s ústavou, ako aj pôsobnosť týchto orgánov. Osobitne upravuje postavenie a úlohy prezidenta ako hlavného veliteľa ozbrojených síl. Na plnenie tejto úlohy návrh zákona zakotvuje existenciu vojenskej kancelárie prezidenta a jeho čestné stráže, ktoré majú postavenie vojenských útvarov. Obsahom predkladaného návrhu zákona je aj úprava vojenskej prísahy, mobilizácie ozbrojených síl a prípravy na plnenie ich úloh. Osobitne sa v návrhu zákona upravujú pojmy vojenská zbraň a vojenský zbraňový systém, ako aj použitie donucovacích prostriedkov ako napríklad strelnej zbrane. Ustanovujú sa možnosti okamžitého nasadenia vojakov ozbrojených síl na riešenie vzniknutej havárie, katastrofy alebo živelnej pohromy na základe žiadostí starostov obcí a orgánov vyšších územných celkov. Predložený návrh zákona upravuje aj vysielanie ozbrojených síl na plnenie úloh mimo územia Slovenskej republiky. Do 31. 12. tohto roku súčasťou ozbrojených síl sú aj vojská ministerstva vnútra, Železničné vojsko, dňom 1. januára 2003 v súlade s uznesením vlády sa rušia vojská ministerstva vnútra a Železničné vojsko. Súčasne sa touto formou zabezpečí jednotné riadenie ozbrojených síl Ministerstvom obrany Slovenskej republiky. Pozmeňujúce a doplňujúce návrhy, ktoré vyplynuli z prvého čítania v pléne Národnej rady a prerokovania vo výboroch Národnej rady, s ktorými vyjadril súhlas Výbor Národnej rady Slovenskej republiky pre obranu a bezpečnosť, boli do vládneho návrhu zákona zapracované a môžem z pozície predkladateľa vyjadriť s nimi súhlas. Prosím o prerokovanie predloženého návrhu a jeho schválenie. Ďakujem.
Farkašovský, Karol, poslanec NR SR (2016-10-25):
Ďakujem veľmi pekne za všetky faktické poznámky. K pánovi Budajovi. Nuž, zábava? Myslím si, že v parlamente máme hlavného zabávača, takže netreba to ďalej komentovať. Pani Zemanová, na margo vašej faktickej. Myslím si, že nie počet minút a dĺžka rozpravy alebo dĺžka vystúpenia v rozprave rozhoduje o kvalite príspevku v rozprave. Určite nie. Ale argumenty. Pán Baránik, nikto netvrdil, že žijeme v ideálnom štáte, ale za slovo klamár, len tak mimochodom, by ste v britskom parlamente dostali žalobu. Pán Krajniak, ďakujem pekne za konštruktívnosť pripomienky, súhlasím s ňou. A pán Blanár, limity sú naozaj bežné aj v iných štátoch a v iných parlamentoch. No a myslím si, že by sme mohli v rámci úsmevného záveru môjho partu naozaj odsúhlasiť povinnosť pre všetkých poslancov slovenského parlamentu vystupovať v rozprave minimálne dve hodiny, ako to urobil kolega v piatok. Ďakujem. (Potlesk.)
Hrušovský, Pavol, predseda NR SR (2011-12-01):
Otváram rozpravu, páni poslanci. Do rozpravy sa nehlási nik z prítomných poslancov, preto ju vyhlasujem za skončenú. Budeme hlasovať o návrhu zákona ako celku. Gestorský výbor odporúča zákon.
Hlina, Alojz, poslanec NR SR (2012-06-26):
Takže ešte raz. Vážená pani predsedajúca, vážení kolegovia, ja sa chcem spýtať tuná predsedu Správnej rady, nie som právnik, prípadne ma opravte, ale z tej bežnej vedomosti, čo mám, sa hovorí, a teda myslím, aj takto zákon hovorí, že keď sa dozviete o tom, že bol spáchaný nejaký trestný čin, je vašou povinnosťou to nejakým spôsobom riešiť a oznámiť. A ja sa chcem spýtať, pri tom skúmaní tej pamäti nášho národa neblahej častokrát, ste určite natrafili na niektoré skutočnosti, ktoré poukazujú alebo nasvedčujú tomu, že mohol byť spáchaný nejaký trestný čin. Až by som si vsadil, čo nerobím, že v tom období tých štyridsiatich rokov hlbokého komunizmu tuto veľa takého nastalo, a teda tá moja otázka znie, že či tej, pri tej vašej práci, pokiaľ ste takéto niečo zistili, či ste si konali občiansku povinnosť a podali ste nejaké návrhy na na šetrenie, na vyšetrovanie? Či boli, alebo neboli, aby to potvrdil aj nezávislý orgán. Ďakujem pekne.
Šimečka, Michal, podpredseda NR SR (2024-01-11):
Ďakujem veľmi pekne. Pán poslanec Dostál.
P. Paška, predseda NR SR: (2009-04-16):
Pán poslanec, chcete položiť doplňujúcu otázku pánovi premiérovi?
Laššáková, Jana, podpredsedníčka NR SR (2015-03-10):
Na vystúpenie pána poslanca s faktickými poznámkami páni poslanci Martvoň, Poliačik a pani poslankyňa Kiššová. Končím možnosť prihlásiť sa s faktickými poznámkami. Nech sa páči, pán poslanec Martvoň.
K. Tóthová, poslankyňa: (2002-06-18):
J. Migaš, predseda NR SR: Nech sa páči, pán poslanec Volf. Nech sa páči. J. Volf, poslanec: Ďakujem pekne. Vážený pán predseda, vážené kolegyne a kolegovia, prosím vás o podporu preloženia bodu 116, ktorým je zákon o regulácii v sieťových odvetviach, za bod 57, súčasný bod 57. Tento návrh optimalizuje činnosť regulačnej rady, ktorá momentálne rieši celý rad veľmi vážnych záležitostí. Bolo by potrebné a žiadúce, aby sa uplatnili tieto zmeny už v priebehu júla. Ďakujem. J. Migaš, predseda NR SR: Pán poslanec Budaj. Nie? Tak pán poslanec Farkas, nech sa páči.
P. Hrušovský, predseda NR SR: (2004-12-01):
Ešte pred začiatkom rokovania vám chcem oznámiť, že o... (Ruch v sále.) Vítam ctené dámy poslankyne a pánov poslancov. O ospravedlnenie neúčasti na dnešnom rokovacom dni požiadal pán poslanec Milan Murgaš. Na zahraničnej pracovnej ceste sú podpredseda Národnej rady Veteška a poslanci Vojtech Tkáč a Rudolf Žiak. Včera sme prerušili rokovanie Národnej rady prerokovaním v prvom čítaní zákonov, ktoré vláda predložila na rokovanie Národnej rady v skrátenom legislatívnom konaní, teraz a podľa dohody, ktorú sme prijali včera, budeme pokračovať v prerokúvaní ďalších bodov programu 33. schôdze a o 11.00 hodine by sme hlasovali o dovtedy prerokovaných bodoch programu. Teraz pristúpime k druhému a tretiemu čítaniu o zákone z 26. októbra 2004, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja, vrátenom prezidentom Slovenskej republiky na opätovné prerokovanie Národnou radou Slovenskej republiky . Materiál ste dostali ako tlač 966. Prosím pána poslanca a podpredsedu výboru pre financie, rozpočet a menu Minárika, aby informoval Národnú radu o výsledku prerokúvania zákona vo výboroch, ako aj o stanovisku a odporúčaní gestorského výboru. Pán poslanec, nech sa páči.
Kažimír, Peter, minister financií SR (2017-09-05):
Ďakujem veľmi pekne. V tomto návrhu zákona o účtovníctve reagujeme na uznesenie vlády Slovenskej republiky k návrhu o aktualizácii akčného plánu boja proti daňovým podvodom. To znamená, rozpracovávame v podstate akčný plán boja proti daňovým podvodom. Navrhujeme zavedenie inštitútu osobitne závažného porušenia zákona o účtovníctve, ktorým je alebo ktorým bude opakované nevedenie účtovníctva alebo opakované nezostavenie účtovnej závierky, ktoré následne potom povinne povedie k zrušeniu živnostenského oprávnenia. Predlžujeme zároveň lehotu na archiváciu účtovných dokladov z piatich na desať rokov z dôvodu zabezpečenia účelnosti v trestnom konaní. Archivácia dokladov bude možná tak ako aj v dnešnej dobe v papierovej alebo aj v elektronickej podobe, podľa toho, ako sa rozhodne účtovná jednotka. Z tohto pohľadu predĺženie lehoty na úschovu by nemalo a dúfam, že naozaj nebude mať žiadne dodatočné náklady pre firmy z pohľadu ich fungovania. Ďalej návrh zákona obsahuje úpravy na odstránenie nedostatkov pri ukladaní účtovných dokumentov do registra účtovných závierok a opatrenia zamerané na zníženie administratívnej záťaže. Ďakujem.
Laššáková, Jana, podpredsedníčka NR SR (2012-11-29):
Ale určite vás počúva. (Hlasy v sále.) Aha. No a kde je?
Laššáková, Jana, podpredsedníčka NR SR (2015-02-11):
Pán poslanec Mičovský, nech sa páči.
Vons, Peter, poslanec NR SR (2021-02-04):
Ďakujem za slovo, pán predsedajúci. Takže budeme pokračovať vlastne v tej debate, ktorá tuná bola predložená, v tom návrhu od poslancov zo strany HLAS. Ten návrh má vlastne... (Prerušenie vystúpenia predsedajúcim.)
P. Paška, predseda NR SR: (2007-06-21):
Ako ďalší vystúpi v rozprave pán Zsolt Simon. (Hluk v sále.) Nech sa páči, pán poslanec, máte slovo. Kolegyne, kolegovia, chcem vás požiadať o väčší pokoj v sále.
Lipšic, Daniel, poslanec NR SR (2013-12-17):
Ďakujem. Dovoľte mi, pán predseda... (Prerušenie vystúpenia predsedajúcim.)
Šudík, Tomáš, poslanec NR SR (2023-05-18):
Pán predseda, sme v treťom čítaní, otvorte, prosím, rozpravu.
Kollár, Boris, predseda NR SR (2023-02-01):
Prosím, prezentujme sa a hlasujeme. (Hlasovanie.) Prítomných 131 poslancov, za 87, proti žiadny, zdržalo sa 43, nehlasoval 1. Konštatujem, že Národná rada navrhnuté uznesenie schválila. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti. Je to tlač 1351, bod 13 schváleného programu. Dávam slovo spravodajcovi, ktorého určil navrhnutý gestorský výbor pre obranu a bezpečnosť, poslancovi Igorovi Husovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 570/2005 Z. z. o brannej povinnosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1351.)
Kollár, Boris, predseda NR SR (2023-05-09):
Ďakujem pekne. A ja sa pripájam takisto s poďakovaním pánovi starostovi Hrčkovi, s týmto návrhom že prišiel. Takže teraz ukončujem, ukončujem túto rozpravu. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Ďakujem pekne. Želá si záverečné slovo spoločný spravodajca? Nie. Dobre. Pýtam sa, pán spoločný spravodajca, či môžeme pristúpiť k hlasovaniu. Nech sa páči, pristúpime k hlasovaniu. Poprosím poslanca Richarda Vašečku, aby hlasovanie uvádzal.
Osuský, Peter, poslanec NR SR (2017-04-07):
Ďakujem pekne. No, pán spravodajca, so zápalom hodným lepšej veci tu bránite vlastne meritum a meritum je to, že pána ministra neodvolávame za to, že nie je policajtom v Čistom dni. Pán minister mal na základe množstva zistení nie Natálie Blahovej, nie výpovedí mladých ľudí, o ktorých si tu iste, ako som počul vo výpovediach, mnohí myslíte, že však nakoniec sú to feťáci a k..., takže kto by ich bral vážne. To znamená, že nie na základe toho, ale na základe zistených faktov, na základe absencie príslušného vzdelania pre výkon príslušnej funkcie mal jednoducho zobrať licenciu a dnes by sme tu nesedeli. Táto logika, že vy čakáte, že niekde dostanú nejakí ľudia 15 rokov za zneužívanie maloletých, je asi taká, ako keby sme nechali SS-manov v koncentráku fungovať až do rozsudku Norimberského súdu. Dovtedy nech tam s tými koncentračne väznenými ľuďmi nakladajú, ako myslia, lebo až keď budeme mať rozsudok Norimberského súdu, potom budeme môcť povedať, že fakt to asi nebolo dobré. A to je teda perverzná úvaha, lebo tuná v tejto sále nikto neposiela zatiaľ do väzenia manželov Tománkovcov, my si len myslíme, že nemajú jednoducho mať možnosť ďalej pokračovať v tom, čo sa tam dialo, a o tom je celé toto posedenie. Pán minister by tu nesedel, keby vykonal to, čo vykonať mal na základe názoru vlastnej akreditačnej komisie. Načo ju má, keď pohŕda jej názorom? Čo to je za zmysel takéhoto orgánu? A o tomto je to sedenie. Takže nikto z vás by tam svoje dieťa potom, čo tu počul, či tomu verí na 50, na 30 alebo na 5 %, nedal. (Potlesk. Ruch v sále.)
R. Madej, poslanec: (2010-02-02):
Predseda Národnej rady Slovenskej republiky rozhodnutím č. 1399 zo 14. decembra 2009 navrhol prideliť návrh zákona na jeho prerokovanie výborom a navrhol gestorský výbor vrátane lehôt na jeho prerokovanie. Súčasne predseda Národnej rady Slovenskej republiky konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky a podľa legislatívnych pravidiel na prerokovanie v Národnej rade Slovenskej republiky. Navrhovateľ v dôvodovej správe odôvodnil predloženie vládneho návrhu zákona do legislatívneho procesu Národnej rady Slovenskej republiky. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajcu vyplývajú, odporúčam, aby Národná rada Slovenskej republiky po všeobecnej rozprave o podstate návrhu zákona sa uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky prerokuje predmetný návrh zákona v druhom čítaní. V súlade s § 74 ods. 1 zákona o rokovacom poriadku Národnej rady Slovenskej republiky a citovaným návrhom predsedu Národnej rady Slovenskej republiky odporúčam Národnej rade Slovenskej republiky prideliť návrh zákona v druhom čítaní na prerokovanie týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie, Výboru Národnej rady Slovenskej republiky pre hospodársku politiku a Výboru Národnej rady Slovenskej republiky pre financie, rozpočet a menu. Za gestorský výbor navrhujem Výbor Národnej rady Slovenskej republiky pre sociálne veci a bývanie, pričom odporúčam, aby výbory, ktorým bol návrh zákona pridelený, ho prerokovali v termíne ihneď. Pán predsedajúci, ďakujem, skončil som. Prosím, aby ste otvorili rozpravu v prvom čítaní k návrhu zákona. Ďakujem pekne.
Jurinová, Erika, poslankyňa NR SR (2017-10-12):
Ďakujem pekne. Ešte raz, ale veľmi krátko. To, čo som nepovedala, sú nároky, finančné nároky, ktoré by takýto návrh zakladal. Uvedomujeme si, že zakladá finančné nároky. Predpokladáme však, že oproti tomu, čo, prečo prínos rodín, ktoré sa starajú o deti a vychovávajú členov spoločnosti, je v tomto, by mal byť v tomto prípade posunutý na nižšiu priečku. Ak si to teda zoberieme počtársky, dnes poberá rodičovský príspevok zhruba 139-tisíc rodín alebo rodičov. Ak berieme priemerne, že ročne sa narodí okolo 55-tisíc detí, 55-tisíc ročne, do každej rodiny alebo rodičovi, tak za tri roky je to zhruba 165-tisíc detí, ktoré nám pribudnú do systému. Ak to porovnáme s počtom poberateľov rodičovského príspevku, to som povedala, teda necelých 140-tisíc, tak vidíme, že ide zhruba o nárast rodín, ktoré majú zrejme dve maloleté deti, je asi o 25-tisíc. No ak by sme to prerátali, tak, tak nárok, finančný nárok práve na toto finančné zabezpečenie zhruba 25-tisíc rodín, ak by sme brali, že ide zväčša naozaj o starostlivosť o dve deti, to znamená o 25 % navýšenie, vychádza okolo 15 mil. ročne zo štátneho rozpočtu z kapitoly ministerstva práce, tak ako je to dnes nastavené alebo zadefinované. Toľko teda k finančným nárokom. Zopakujem, nášmu štátu, Slovenskej republike, chýba rodinná politika. Po tom voláme dávno, hovoríme o tom už veľmi dlho. Celé volebné obdobie hovoríme o tom, že náš štát nemá zadefinovanú rodinnú politiku, to znamená komplex opatrení, ktoré by pomohli zvrátiť demografickú katastrofu, ktorá na Slovensku o chvíľku nastane. Aj preto veríme, že náš návrh podporíte, lebo ide o budúcnosť našej krajiny, nášho Slovenska. Zároveň by som ešte chcela pripomenúť, že tak ako tu teraz bojujem za rodiny s viacerými maloletými deťmi do troch rokov a navýšení príspevky, rodičovského príspevku pre ne, tak v roku 2011, 2010 sme stáli spolu s Igorom Matovičom a aj Natáliou Blahovou vtedy pri predloženej zmene, ktoré práve určovala navýšenie rodičovského príspevku pre dvojčiatka a trojčiatka. Takže pokračujeme v pozitívnych zmenách pre rodiny, vtedy toto bolo najpálčivejšie, že tie rodiny, ktoré sa starali o dvojčatá, trojčatá a pociťovali veľkú nespravodlivosť otcov a matiek. Veľmi často nám vysvetľovali, že dostávajú rodičovský príspevok vo výške rovnakej, aj keď sa starajú o viac detí ako iné rodiny. Takže pokračujme, prosím vás, spoločne v odstraňovaní nespravodlivosti nášho systému. A opäť volám po vytvorení koncepcie rodinnej politiky, ako to náš štát s tou rodinou v skutočnosti myslí, a ďakujem veľmi pekne za podporu nášho návrhu, našej novely.
Štefanec, Ivan, poslanec NR SR (2013-05-15):
Ďakujem pekne, pani podpredsedníčka. Ďakujem kolegom takisto za faktické. Pán poslanec Simon, áno, súhlasím. Bohužiaľ, vláda ide proti tým odporúčaniam, ktoré idú aj z Európskej komisie, napríklad odporúčanie znížiť daňovo-odvodové zaťaženie. Vláda ho zvýšila. Odporúčanie bolo skôr neísť cez konsolidáciu zvýšením priamych daní, vláda ich zvýšila, odporúčanie bolo zlepšiť pružnosť na trhu práce. Vláda zhoršila pružnosť. Áno, podstata je ozaj v tom, v tom, čo ste hovorili a v tom, čo som spomínal aj v príspevku. Pán poslanec Duchoň. Ja nespochybňujem, že sa snažíte zlepšiť výber daní, to som povedal aj v hlavnom slove, a ja si myslím dokonca, že pán minister má úprimnú snahu to riešiť. Problém ale je, že to nefunguje. Problém je, že máme nižšie daňové príjmy v štátnej kase a najmä výber DPH klesá. To je jednoducho fakt, nikoho z nás to neteší. Realita je taká, že ten pokles začal od roku 2006. Evidentne treba zefektívniť boj proti daňovým únikom, ale podľa môjho názoru je potrebné aj čo najskôr dotiahnuť do konca zjednotenie daní, odvodov, ciel. A realizovať také opatrenia, s ktorými hlboko súhlasím, napríklad daňovú lotériu, ale aj napríklad elektronickú fakturáciu. Treba nielen zvýšiť počet kontrolórov, ale treba sprehľadniť celý systém. Je množstvo opatrení, ktoré sa dajú ešte urobiť a ktoré podľa mňa treba riešiť urgentne, pretože ten výber dane z pridanej hodnoty začína byť kritický a stále je horší a horší. To považujem za jednu z potrebných priorít nielen v tomto programe stability, ale vôbec aj za potrebnú prioritu celej vlády. Ďakujem.
Viskupič, Marián, poslanec NR SR (2022-09-28):
Ďakujem za slovo. Tak isto pripomínam členom finančného výboru, že zasadáme dnes 12.00 h, teda okamžite po skončení rokovania pléna. Ďakujem pekne.
Pellegrini, Peter, predseda NR SR (2024-02-08):
Prezentujme sa a hlasujme o bode 311 druhého pozmeňovacieho návrhu poslanca Galka. (Hlasovanie.) Prítomných 129 poslancov, za 16, proti 77, zdržalo sa 36. Bod sme neschválili.
Fecko, Martin, poslanec NR SR (2018-02-13):
Takže ďakujem pekne všetkým, ktorí vystúpili a mali tú námahu, aby si to preštudovali a zahĺbili sa do tohto problému, ktorý treba riešiť. Chcem veriť, že aj vaše svedomie povie, že mali by sme to napriek politickým spektrom, lebo týka sa to aj voličov SMER-u, nie iba voličov, ja neviem, Ľudovej strany alebo Obyčajných alebo MOST-u – HÍD. Takže chcem veriť, že napriek politickým stranám máme šancu, aby v druhom čítaní sme to ešte možnože vylepšili a povedali občanom, že ďakujeme, že ste tak dlho čakali, lebo to povedal pán Fico v jednom liste, že vy musíte byť trpezliví, aby ste sa dočkali. Tak tá trpezlivosť ale má svoje hranice a nemôžme trpezlivo čakať 40 rokov alebo 50 rokov. Tak chcem veriť, že dáte šancu, aby tento návrh zákona pri tomto mojom predkladaní postúpil do druhého čítania. Takže ďakujem veľmi pekne a žime tak, aby bolo aj chleba, aj neba. Ďakujem veľmi pekne.
Figeľ, Ján, podpredseda NR SR (2015-03-17):
Na vystúpenie pána poslanca Érseka sú dve faktické. Nech sa páči, Otto Brixi s prvou.
Figeľ, Ján, podpredseda NR SR (2012-07-31):
Ďakujem pekne. Ctené kolegyne, kolegovia, v piatok minister financií oznámil, že nám v rozpočte chýba 250 mil. eur oproti očakávaniam. V pondelok to predseda vlády zdvihol na dvojnásobok, už 500 a teatrálne roztrhol papier ako symbol štátneho rozpočtu, ktorého priechodnosť umožnil. Chcel by som navrhnúť v mene poslaneckých klubov KDH, SDKÚ – DS a MOST – HÍD, aby vláda predložila Správu o opatreniach na udržanie plánovaného deficitu štátneho rozpočtu 2012.
Zmajkovičová, Renáta, podpredsedníčka NR SR (2012-07-26):
Ďakujem, pani spravodajkyňa. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne? Nie je tomu tak. Ukončujem možnosť prihlásiť sa do rozpravy ústne. Pýtam sa, pán navrhovateľ, pán minister, chcete zaujať stanovisko? Asi žiadne. Takže teraz prerušujem rokovanie o tomto bode programu. Budeme pokračovať v prvom čítaní o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 130, návrh na jeho pridelenie na prerokovanie výborom je v rozhodnutí č. 120. Teraz poprosím, pán minister hospodárstva, aby ste sa ujali slova a uviedli vládny návrh zákona, nech sa páči.
Blahová, Natália, poslankyňa NR SR (2018-05-23):
Ďakujem veľmi pekne. Vážená pani komisárka, vážené dámy, vážení páni, chcela som len veľmi stručne vystúpiť preto, aby som pani komisárke Stavrovskej poďakovala za jej správu a za jej činnosť. Vaša výročná správa je obsiahla a detailná. Bohužiaľ, hovorí o tom, že situácia v oblasti ochrany práv osôb so zdravotným postihnutím je zlá. 188 porušení Dohovoru o právach osôb so zdravotným postihnutím je alarmujúce číslo. Oceňujem však obsah, ale aj čítavú formu správy, uvádzané kazuistiky sú plastickým obrazom reality a veľmi ľudsky ich nazývate príbehmi. Vyplýva z nich, že v jednotlivých prípadoch pani komisárka svojím zásahom doslova zachraňovala ľudské životy. Som presvedčená, že každá ohrozená skupina by potrebovala práve takúto komisárku na svoju ochranu. Ak bude prichádzať k zásadným zmenám v oblasti ochrany ľudských práv ľudí s postihnutím, tak to bude isto aj vďaka vašej činnosti. Vďaka vášmu nadšeniu, odhodlaniu, záujmu, ktorý je v dnešnom svete a v tejto oblasti taký vzácny. Ďakujem v mene týchto občanov vám i všetkým vašim zamestnancom, vášho úradu. Dúfam, že odporúčania, ktoré ste predniesli dnes i v správe, budú zákonodarci a vláda zavádzať do života. Vyspelosť spoločnosti sa totiž posudzuje podľa toho, akým spôsobom pristupuje k svojim najslabším. Ste vzácna žena, skvelá odborníčka, zrejme takých ľudí i priťahujete a ja vám za vašu činnosť srdečne ďakujem a želám veľa síl do ďalšieho boja. Ďakujem. (Potlesk.)
R. Raši, minister zdravotníctva SR: (2009-10-27):
Návrh zákona umožňuje zaraďovanie omamných a psychotropných látok na základe právnych predpisov Európskej únie a na základe vlastného podnetu orgánov štátnej správy kompetentných pre oblasť legálneho pohybu omamných a psychotropných látok a potláčania nelegálnej výroby a distribúcie omamných a psychotropných látok. Vážená pani predsedajúca, vážené panie poslankyne, vážení páni poslanci, obraciam sa na vás so žiadosťou o podporu tohto návrhu zákona. Ďakujem pekne.
M. Dzurinda, predseda vlády SR: (2003-04-10):
Nie tak dávno som bol vo Whirpoole, som rád, že bol so mnou aj primátor mesta, zhodou okolností poslanec Národnej rady pán Danko. Myslím si, že tá debata bola veľmi konkrétna, veľmi vecná. Je dohoda aj medzi mestom. Bol som veľmi rád, že primátor Danko reagoval veľmi  promptne a myslím si, že k základnej dohode došlo a  areál sa bude rozširovať a Whirpool Slovakia, Whirpool Slovensko dnes má šancu stať sa najväčším závodom koncernu Whirpool vôbec v Európe. Myslím si, že keď mesto urobí to, čo pán primátor prisľúbil, a ak my naplníme to, čo nám umožňuje zákon o investičných stimuloch, tie rozvojové programy Whirpoolu sa stanú realitou v prospech mesta a myslím si, že aj slovenskej ekonomiky.
Kollár, Boris, predseda NR SR (2023-06-14):
Ďalšou, teda bude reagovať na faktické pán poslanec Valášek. Nech sa páči.
Kollár, Boris, predseda NR SR (2023-02-09):
Prosím, prezentujme sa a hlasujeme. (Hlasovanie.) Prítomných 132 poslancov, za 92, proti 6, zdržalo sa 34. Konštatujem, že tento návrh sme schválili. Teraz vyhlasujem dvojminútovú prestávku a potom budeme pokračovať ďalej v rokovaní Národnej rady. Ešte chcem upozorniť všetkých poslancov, lebo mnohí sa pýtate, zajtra je o jedenástej hlasovanie. Neni zrušené. Teraz vystúpi s procedurál... Nikto? Dobre. Tak dve minúty prestávka. (Prestávka.)
Kiššová, Jana, poslankyňa NR SR (2017-12-05):
Ďakujem veľmi pekne za faktické poznámky. V súvislosti s tým, čo si ty, Martin, hovoril, ma napadla ešte ďalšia vec, ktorá, ktorá je hodná na doplnenie. To, čo by pomohlo v rámci toho podnikateľského prostredia, je aj to, čo už aj pán podpredseda vlády avizoval, že, že plánujú robiť, a to je vykosťovanie tých zbytočných vecí z byrokracie. A ja by som s tým návrhom na vykosťovanie aj išla ďalej, ďaleko ďalej, pretože my môžeme naše pravidlá, ktoré, ktoré upravujú podnikanie, vykostiť o množstvo zbytočností, množstvo. Naozaj my tu máme zavedených množstvo rôznych bariér, ktoré sú bariérou na vstup na trhu s..., na trh s podnikaním. Sú to rôzne licencie, povolenia, potvrdenia, ja neviem, napríklad dneska sme hovorili o možnosti a hlasovali, teda, bohužiaľ, nie s pozitívnym výsledkom, o skrátení povinnej koncipientskej praxe. Toto je krásny príklad toho, ako my brzdíme mladým ľuďom ísť na trh podnikať a živiť sa vlastnou, vlastnou prácou, a týchto je množstvo. Ďalej by sme mohli určite vykostiť spôsoby, akým je tu deformovaný trh, a to sú presne tieto selektívne stimuly, selektívne pomoci, pretože to nielenže jednému pomôžete, a ten druhý je smutný, že jemu ste nepomohli. Vy okrem toho, že ste mu nepomohli, vy ste jemu zobrali, aby ste pomohli jeho konkurencii, a toto naozaj sa nedá nijak inak povedať ako, ako jedno veľké niečo neférové, čo, čo naozaj keď si niekto má prestaviť, že ide podnikať, tak radšej si povie, že nejdem podnikať, idem sa radšej niekde zamestnať, lebo s týmto ja proste bojovať nechcem. A výsledok je, že my tu budujeme generáciu ľudí, ktorí sa chcú dobre učiť, aby sa dobre zamestnali, miesto toho, aby sme my tu sa snažili vychovávať generáciu, ktorá sa chce dobre učiť, aby pracovné miesta vytvárala. Toto má byť... (Prerušenie vystúpenia časomerom.)